sukhrobnurali/uzbek-legal-corpus huggingface dataset:
SAVDO KORXONALARI VA TAShKILOTLARIGA SOLIQ SOLIShDAGI AYRIM OʻZGARIShLAR TOʻGʻRISIDA
(resolution, 1998-04-10)

Savdo sohasida chiqimga qarshi mexanizmning faoliyat koʻrsatishi uchun amaliy shart-sharoitlar yaratish va soliq solish tartibini takomillashtirish hisobiga savdo korxonalari hamda tashkilotlarining muomala xarajatlarini kamaytirishdan manfaatdorliklarini oshirish maqsadida, Oʻzbekiston Respublikasi Oliy Kengashining “Oʻzbekiston Respublikasi 1994-yilgi budjetining asosiy parametrlari toʻgʻrisida” 1993-yil 28-dekabrdagi 993-XII-son qarorining 6 va 7-bandlariga muvofiq Vazirlar Mahkamasi qaror qiladi: 1. 1994-yil 1-yanvardan boshlab, qaysi idoraga boʻysunishi va mulkchilik shaklidan qatʼi nazar, savdo korxonalariga soliq solishning yangi tartibi belgilansin. Savdo korxonalari va tashkilotlari budjetga toʻlanadigan qoʻshilgan qiymat soligʻi va daromaddan olinadigan soliqdan ozod etilsin. Savdo korxonalarining daromadlilik darajasiga koʻra yalpi daromaddan tabaqalashtirilgan stavkalar boʻyicha olinadigan soliq ilovaga muvofiq joriy etilsin. 2. Oʻzbekiston Respublikasi Davlat soliq qoʻmitasi Oʻzbekiston Respublikasi Moliya vazirligi bilan kelishgan holda savdo qiluvchi tashkilotlar yalpi daromadiga solinadigan soliqni hisob-kitob qilish tartibini tasdiqlasin va uni soliq toʻlovchilarga yetkazsin. 3. Oʻzbekiston Respublikasi Moliya vazirligi, Davlat soliq qoʻmitasi “Oʻzbeksavdo” davlat uyushmasi va Oʻzbekbirlashuv boshqaruvi bilan birgalikda savdo korxonalarining 1994-yil 1 yarim yilligi ish yakunlari boʻyicha amaldagi soliq stavkalari holatini va samaraliligini tahlil qilsinlar hamda zarur boʻlganda bu masala yuzasidan Oʻzbekiston Respublikasi Vazirlar Mahkamasiga tegishli takliflar kiritsinlar. 4. Oʻzbekiston Respublikasi Vazirlar Mahkamasining 1994-yil 26-fevraldagi 98-son qaroriga ilova oʻz kuchini yoʻqotgan deb hisoblansin. Daromadlilik darajasi Savdo korxonalarining daromadlilik darajasi (yalpi daromadlarning tovar oborotiga nisbati) Savdo korxonalari boʻyicha yalpi daromadga soliq stavkalari, foiz hisobida, joylashgan oʻrniga qarab ulgurji savdo chakana savdo umumiy ovqatlanish shahar joylarda qishloq joylarda olis va togʻli tumanlarda Kam boʻlganda ‎17 16‎ 39‎ ‎17 ‎16 14‎ ‎ ‎ ‎ ‎ ‎ ‎ ‎ Ortiq boʻlganda 17,0‎ 16,0‎ 39,0‎ 50*‎ 50*‎ 50*‎
HINDISTON RESPUBLIKASIDA OʻZBEKISTON RESPUBLIKASINING ELCHIXONASINI OCHISH TOʻGʻRISIDA
(resolution, 2018-09-11)

Oʻzbekiston Respublikasi bilan Hindiston Respublikasi oʻrtasida diplomatik munosabatlarni oʻrnatish toʻgʻrisida 1992-yil 18-martdagi Protokolga muvofiq Vazirlar Mahkamasi qaror qiladi: 1. Hindiston Respublikasining Dehli shahrida Oʻzbekiston Respublikasining Elchixonasi taʼsis etilsin. 3. Oʻzbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonani xodimlar bilan butlash uchun nomzodlar boʻyicha takliflar kiritsin. 4. Oʻzbekiston Respublikasining Hindiston Respublikasidagi Elchisi maishiy, tibbiy va transport xizmati koʻrsatish sharoitlari boʻyicha Oʻzbekiston Respublikasi vaziriga tenglashtirilsin.
OʻZBEKISTON RESPUBLIKASI HUKUMATINING TOVAR-MODDIY BOYLIKLARNI KELTIRISh VA OLIB KETISh MASALALARI BOʻYIChA QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

Oʻzbekiston Respublikasi Prezidentining “Iqtisodiy islohotlarni yanada chuqurlashtirish, xususiy mulk manfaatlarini himoya qilish va tadbirkorlikni rivojlantirish chora-tadbirlari toʻgʻrisida” 1994-yil 21-yanvardagi Farmonini bajarish yuzasidan Vazirlar Mahkamasi qaror qiladi: Oʻzbekiston Respublikasi Hukumatining tovar-moddiy boyliklarni keltirish va olib ketish masalalari boʻyicha qarorlari ilova qilinayotgan roʻyxatga* muvofiq oʻz kuchini yoʻqotgan deb hisoblansin.
OLMALIQ KON-METALLURGIYA KOMBINATI MASALALARI
(resolution, 1994-03-06)

Oʻzbekiston Respublikasi Davlat qimmatbaho metallar qoʻmitasining boshqaruv organi sifatida tugatilishi va Olmaliq kon-metallurgiya (Olmaliq KMK) kombinatining yanada samarali ishlashini va rivojlanishini taʼminlash maqsadida Vazirlar Mahkamasi qaror qiladi: 1. Mashinasozlik, kimyo va metallurgiya majmuining Olmaliq KMKni Vazirlar Mahkamasiga boʻysundirish toʻgʻrisidagi taklifi qabul qilinsin. Belgilab qoʻyilsinki, kombinat bosh direktori lavozimga Vazirlar Mahkamasi tomonidan tayinlanadi va ozod qilinadi, bosh muhandis va bosh direktor oʻrinbosarlari esa Vazirlar Mahkamasi bilan kelishilgan holda bosh direktorning buyrugʻi bilan lavozimga tayinlanadilar va ozod qilinadilar. 2. “Oʻzistiqbolstat” davlat qoʻmitasi, Moliya vazirligi va Tashqi iqtisodiy aloqalar vazirligi, respublikaning boshqa vazirliklari va idoralari istiqbol koʻrsatkichlarini ishlab chiqishda va statistik hisobotda Olmaliq kon-metallurgiya kombinatining koʻrsatkichlarini alohida satrda aks ettirsinlar. 3. Olmaliq kon-metallurgiya kombinati bir oy muddatda korxona Ustaviga mazkur qarordan kelib chiquvchi zarur oʻzgartirish va qoʻshimchalarni kiritsin va tasdiqlash uchun Vazirlar Mahkamasiga taqdim etsin.
OʻZBEKISTON RESPUBLIKASINING JINOYAT QIDIRUV POLITSIYASINIIG XALQARO TASHKILOTI (INTERPOL)GA KIRISHI TOʻGʻRISIDA
(resolution, 1994-03-05)

Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligining Oʻzbekiston Respublikasining jinoyat qidiruv politsiyasining xalqaro tashkiloti (Interpol)ga kirishi toʻgʻrisidagi Adliya vazirligi, Tashqi ishlar vazirligi va Milliy xavfsizlik xizmati bilan kelishilgan taklifi qabul qilinsin. 2. Ichki ishlar vazirligi (Z. Almatov)ga Oʻzbekiston Respublikasining Interpolga kirishi toʻgʻrisida bu tashkilotning Bosh kotibiyati bilan respublika Hukumati nomidan muzokaralar olib borish va Oʻzbekiston Respublikasining har yillik aʼzolik badali Interpol tasnifi boʻyicha uchta budjet birligida belgilanishi maqsadga muvofiqligidan kelib chiqqan holda qabul qilish toʻgʻrisidagi rasmiy iltimosni yoʻllash topshirilsin. 3. Oʻzbekiston Respublikasi Moliya vazirligi Oʻzbekiston Respublikasining Interpolga kirish maxsus badalini toʻlash uchun Respublika valyuta fondi rezervlari hisobidan erkin almashtiriladigan valyutada 69200 Shveysariya frankiga ekvivalent summadagi pul mablagʻlarini ajratsin.
OʻZBEKISTON RESPUBLIKASI TAShQI IQTISODIY ALOQALAR VAZIRLIGINING RESPUBLIKA EKSPORT IMKONIYATLARINI RIVOJLANTIRISh BOSh BOShQARMASINI TAShKIL QILISh VA UNING FAOLIYATI TOʻGʻRISIDA
(resolution, 2003-01-14)

Oʻzbekiston Respublikasining eksport imkoniyatlarini rivojlantirish strategiyasini, uning ustuvor yoʻnalishlarini ishlab chiqish hamda amalga oshirish, umumdavlat ahamiyatiga ega boʻlgan tovarlar (ishlar, xizmatlar)ni ekspert qilish operatsiyalarining oʻtkazilishini tashkil etish va nazorat qilish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi zimmasiga quyidagi vazifalar yuklansin: “Oʻzistiqbolstat” davlat qoʻmitasi bilan birgalikda respublikaning eksport imkoniyatlarini rivojlantirish strategiyasi va istiqbolini ishlab chiqish; respublika korxonalari va xoʻjaliklari tomonidan ishlab chiqariladigan mahsulotlarning jahon bozoriga chiqishi uchun ularning iqtisodiy, moliyaviy, texnologik va boshqa imkoniyatlarini oʻrganish hamda tahlil qilish; Vazirlar Mahkamasiga respublikaning eksport imkoniyatlarini oshirishga oid takliflarni kiritish. 2. Oʻzbekiston Respublikasi Tashqi iqtisodiy aloqalar vazirligi markaziy apparatning umumiy soni va mehnatga haq toʻlash fondi doirasida respublika eksport imkoniyatlarini rivojlantirish Bosh boshqarmasini tashkil qilsin. Quyidagilar Bosh boshqarmaning asosiy vazifalari ekanligi belgilab qoʻyilsin: Oʻzbekiston Respublikasining eksport imkoniyatlarini rivojlantirish istiqbollarini ishlab chiqish; markazlashtirilgan eksport, hukumatlararo bitimlar boʻyicha mahsulot yetkazib berishni tartibga solishni va nazorat qilishni taʼminlash; mahalliy ishlab chiqaruvchilar ishlab chiqargan tovarlar (ishlar, xizmatlar)ni eksportga sotishga oid tavsiyalarni tayyorlash maqsadida marketing tadqiqotlarini, shuningdek, davlat sanoat, qishloq xoʻjaligi va boshqa korxonalarning eksport resurslarining tahlilini amalga oshirish. 3. Respublika eksport imkoniyatlarini rivojlantirish Bosh boshqarmasi xodimlariga vakolatlari doirasida davlat korxonalari, tashkilotlari va muassasalarining materiallari hamda hujjatlari bilan tanishish huquqi berilsin. Vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari respublika eksport imkoniyatlarini rivojlantirish masalalariga oid zarur axborotning Oʻzbekiston Respublikasi Tashqi iqtisodiy aloqalar vazirligiga oʻz vaqtida taqdim etilishini taʼminlasinlar. 4. Oʻzbekiston Respublikasi Tashqi iqtisodiy aloqalar vazirligiga yuklangan qoʻshimcha vazifalarning samarali bajarilishini taʼminlash maqsadida: Oʻzbekiston Respublikasi Aloqa vazirligi Tashqi iqtisodiy aloqalar vazirligining talabnomasi boʻyicha qoʻshimcha telefon liniyalari, shu jumladan, xalqaro va hukumat aloqa liniyalarini oʻrnatsin. Oʻzbekiston Respublikasi Moliya vazirligi belgilangan tartibda koʻrsatib oʻtilgan maqsadlar uchun tegishli budjet mablagʻlari ajratsin. 5. Mazkur qarorning bajarilishini nazorat qilish Bosh vazir oʻrinbosari Oʻ. T. Sultonov zimmasiga yuklansin.
Dam olish kunini 1994-yil 5-mart shanbadan 7-mart dushanba kuniga koʻchirish toʻgʻrisida
(resolution, 2021-02-22)

Vazirlar Mahkamasi qaror qiladi: Mehnatkashlarning dam olishi uchun qulay shart-sharoitlar yaratish va ish vaqtidan oqilona foydalanish maqsadida dam olish kuni 1994-yil 5-mart shanbadan 7-mart dushanba kuniga koʻchirilsin.
JAHON IQTISODIYOTI VA DIPLOMATIYA UNIVERSITETIGA TALABALAR QABUL QILISh TOʻGʻRISIDA
(resolution, 1998-05-22)

Oʻzbekiston Respublikasi Prezidentining “Jahon iqtisodiyoti va diplomatiya universitetini tashkil qilish toʻgʻrisida” 1992-yil 23-sentabrdagi Farmonini bajarish hamda tashqi siyosiy va tashqi iqtisodiy faoliyat sohasidagi mutaxassislarni tayyorlash uchun respublikaning turli mintaqalaridan iqtidorli yoshlarni bab-baravar tanlab olish maqsadida Vazirlar Mahkamasi qaror qiladi: 1. 1994/95 oʻquv yilida Jahon iqtisodiyoti va diplomatiya universitetiga qabul qilinadigan talabalar kontingenti 160 kishi, shu jumladan, xalqaro munosabatlar va xalqaro jurnalistika ixtisosligiga 35 kishi; xalqaro huquq ixtisosligiga 50 kishi; xalqaro iqtisodiy munosabatlar ixtisosligiga 75 kishi miqdorida belgilansin. 2. Universitet ikki hafta muddatda “Jahon iqtisodiyoti va diplomatiya universitetiga qabul qilish tartibi toʻgʻrisida nizom”ni Vazirlar Mahkamasiga tasdiqlash uchun taqdim etsin. Abituriyentlarni tanlashda ishchi va dehqon oilalaridan chiqqanlar uchun ustuvorlikni nazarda tutgan holda ijtimoiy adolat taʼminlansin. 3. Eksperiment tarzida va abituriyentlarni sifatli tanlashni amalga oshirish maqsadida universitetga qabul qilish kompyuter texnikasidan foydalangan holda maxsus test-tanlov yoʻli bilan 1994-yilining aprel-iyul oylarida uch bosqichda tashkil etilsin. 4. Universitetga kirish uchun test sinovlarining birinchi turi. Toshkent shahri va Toshkent viloyati abituriyentlari uchun Jahon iqtisodiyoti va diplomatiya universiteti; Samarqand, Sirdaryo va Jizzax viloyatlari abituriyentlari uchun Samarqand davlat universiteti; Buxoro, Navoiy, Qashqadaryo va Surxondaryo viloyatlari abituriyentlari uchun Buxoro davlat universiteti; Andijon, Namangan va Fargʻona viloyatlari abituriyentlari uchun Andijon davlat universiteti; Xorazm viloyati va Qoraqalpogʻiston Respublikasi abituriyentlari uchun Urganch davlat universiteti negizida oʻtkazilsin. Yuqorida koʻrsatilgan oliy oʻquv yurtlarining rektorlari abituriyentlarni test tanlovlaridan oʻtkazish uchun zarur shart-sharoitlarni yaratsinlar. 5. 1994/95 oʻquv yilida abituriyentlar kontingentini aniqlashda viloyatlarning xalqaro ahvol boʻyicha mutaxassis kadrlarga boʻlgan ehtiyoji eʼtiborga olinsin (ilova* qilinayapti). 6. Viloyatlardan kelgan qishloq va ishchi yoshlarni keyinchalik Universitetda oʻqitish uchun tayyorlash maqsadida boshlangʻich tayyorlov kursi tashkil etilsin. 7. Universitetga abituriyentlarni MDH mamlakatlaridan, shuningdek, xorijiy fuqarolarni qabul qilish kontrakt-shartnoma asosida amalga oshirilsin. 8. Mazkur qarorning bajarilishini nazorat qilish Bosh vazir oʻrinbosari M. Qoraboyev zimmasiga yuklansin.
IJARAGA OLINGAN BINOLAR VA XONALARDA JOYLAShGAN, DAVLAT TASARRUFIDAN ChIQARILGAN VA XUSUSIYLAShTIRILGAN AHOLIGA MAIShIY XIZMAT KOʻRSATISh, SAVDO, UMUMIY OVQATLANISh HAMDA SOGʻLIQNI SAQLASh KORXONALARI VA TAShKILOTLARINING FAOLIYATI TOʻGʻRISIDA
(resolution, 2021-02-22)

Aholiga maishiy xizmat koʻrsatish, savdo, umumiy ovqatlanish va sogʻliqni saqlash korxonalarining mulkchilik shakli oʻzgartirilgan sharoitlarda uzluksiz ishlashini taʼminlash maqsadida Vazirlar Mahkamasi qaror qiladi: 1. Vazirliklar, davlat qoʻmitalari, idoralar hamda davlat va xoʻjalik boshqaruvi boshqa organlari: mahalliy davlat hokimiyati va boshqaruvi organlaridan, sanoat korxonalaridan, jamoa va davlat xoʻjaliklaridan, tashkilotlar va korxonalardan ijaraga olingan ishlab chiqarish maydonlarida hamda uy-joylar yoniga qurilgan binolarda mehmonxonalarda, doʻkonlarida joylashgan aholiga maishiy xizmat koʻrsatish, savdo, umumiy ovqatlanish va sogʻliqni saqlash obyektlarini qatʼiy hisobga olishni taʼminlasinlar hamda ularning aholiga xizmat koʻrsatish sohasini saqlab qolishga koʻmaklashsinlar; davlat mulkini tasarruf etuvchi bilan mulkning yangi egasi oʻrtasidagi bitim amalda boʻlgan davrda yuqorida qayd etilgan binolar va xonalarda joylashgan aholiga maishiy xizmat koʻrsatish, savdo, umumiy ovqatlanish hamda sogʻliqni saqlash obyektlarini olib qoʻyish yoki yopib qoʻyishni taqiqlasinlar, hukumat qarorlarida nazarda tutilgan hollar bundan mustasnodir. 2. Mazkur qarorning bajarilishini nazorat qilish Vazirlar Mahkamasining Xalq isteʼmol mollari, savdo va pulli xizmat koʻrsatish hamda Ijtimoiy masalalar, fan va madaniyat boʻlimlariga yuklansin.
OʻZBEKISTON — GEPMANIYA MUNOSABATLAPINI YaNADA PIVOJLANTIPISh ChOPA-TADBIPLAPI TOʻGʻPISIDA
(resolution, 2021-02-22)

Oʻzbekiston Respublikasi bilan Gepmaniya Fedepativ Respublikasi oʻptasidagi ikki tomonlama munosabatlarni yanada pivojlantirish maqsadida Vazirlar Mahkamasi qarop qiladi: 1. GFR bilan hamkoplik qilish masalalari boʻyicha idopalararo komissiya hamda uning kotibiyati tarkibi 1, 2-ilovalarga* muvofiq tasdiqlansin. 2. Tashqi ishlar vazirligi, Ichki ishlar vazirligi, Tashqi iqtisodiy aloqalar vazirligi ikki oy muddatda quyidagi ikki tomonlama Oʻzbekiston—Gepmaniya hujjatlarini Gepmaniya tomoni bilan kelishib olsinlar va imzolashga tayyoplasinlar: oʻzaro munosabatlar asoslari toʻgʻpisida; harbiylar dafn etilgan joylarga qarab tupish toʻgʻpisida; yagona viza tartibini oʻpnatish toʻgʻpisida; teppopizmga, qupol-yapogʻlar va narkotik moddalar kontpabandasiga qarshi kupashish toʻgʻpisida; ikki marotaba soliq solishdan saqlanish toʻgʻpisida. 3. Tashqi ishlar vazirligi: ikki hafta muddatda ikki tomonlama hujjatlar imzolangunga qadar Oʻzbekiston — Gepmaniya munosabatlarida sobiq SSSR bilan GFR oʻptasida tuzilgan bitimlardan vaqtincha foydalanib tupish toʻgʻpisidagi takliflarni, shuningdek, tegishli Oʻzbekiston — Gepmaniya memopandumi loyihasini taqdim etsin; bir oy muddatda GFR Kanslepi G. Kolning Oʻzbekistonga tashpifiga tayyopgarlik koʻpish va Oʻzbekiston — Gepmaniya siyosiy konsultatsiyalarining uchinchi paundini oʻtkazish chopa-tadbirlari pejasini ishlab chiqsin; bir oy muddatda Shimoliy atlantika hamkopligi Kengashi, Evpopa Ittifoqi, Shimoliy Atlantika shartnomasi Tashkiloti, Evpopada xavfsizlik va hamkoplik boʻyicha Kengash bilan 1994-yilda ishlash pejasini ishlab chiqsin. 4. Tashqi iqtisodiy aloqalar vazirligi: Oʻzbekiston Respublikasining 1994-yil 19 — 27 appelda oʻtkaziladigan GFRdagi Gannovep sanoat yapmarkasiga tayyoplanishini va unda qatnashishini taʼminlasin; Toshkent shahpida mart-appel oylarida oʻzbekistonlik va gepmaniyalik tadbirkoplarning konfepensiyasini oʻtkazsin. 5. Toshkent shahar hokimligi Oʻzbekiston Respublikasi Tashqi ishlar vazirligining Diplomatik sepvis xizmati bilan birgalikda: Toshkent shahpida Adenauep Fondi vakolatxonasini ochish uchun bino bepishga oid chopa-tadbirlarning 3-ilovaga* muvofiq oʻz vaqtida bajarilishini taʼminlasin. 6. Vazirlar Mahkamasining 1993-yil 20-avgustdagi 424-son qaropiga 1 va 2-ilovalar oʻz kuchini yoʻqotgan deb hisoblansin. 7. Mazkup qaropning bajarilishini nazopat qilish Oʻzbekiston Respublikasi Bosh vazirining oʻpinbosari Oʻ. T. Sultonov zimmasiga yuklansin.
Oʻzbekiston Respublikasi Prezidentining “Respublikada davlat nazorati tizimini takomillashtirishga oid baʼzi tadbirlar toʻgʻrisida” 1994-yil 16 fevraldagi farmonini bajarish boʻyicha chora-tadbirlar haqida
(decree, 1995-11-09)

Oʻzbekiston Respublikasi Prezidentining “Respublikada davlat nazorati tizimini takomillashtirishga oid baʼzi tadbirlar toʻgʻrisida” 1994-yil 16-fevraldagi Farmonini bajarish yuzasidan Vazirlar Mahkamasi qaror qiladi: 1. Viloyatlar va Toshkent shahar hokimlari viloyatlar, Toshkent shahar, tumanlar va respublika shaharlari hokimliklari apparati tarkibida nazorat inspeksiyalarini ilovaga muvofiq tuzsinlar. Qoraqalpogʻiston Respublikasi Joʻqargʻi Kenesiga apparatda nazorat inspeksiyasi tuzishni nazarda tutish tavsiya etilsin. 2. Belgilab qoʻyilsinki: Qoraqalpogʻiston Respublikasi Joʻqargʻi Kenesi, viloyatlar, tumanlar va shaharlar nazorat inspeksiyalarini taʼminlash Qoraqalpogʻiston Respublikasi budjeti va tegishli mahalliy budjetlar hisobiga amalga oshiriladi; Qoraqalpogʻiston Respublikasi Joʻqargʻi Kenesi, viloyatlar, tumanlar va shaharlar nazorat inspeksiyalari xodimlari mehnatga haq toʻlash, moddiy-maishiy taʼminot hamda tibbiy xizmat koʻrsatish shart-sharoitlari boʻyicha Qoraqalpogʻiston Respublikasi Joʻqargʻi Kenesi, viloyatlar, tumanlar va shaharlar hokimliklari boʻlimlari xodimlarining tegishli toifalariga tenglashtiriladilar. 3. Oʻzbekiston Respublikasi Moliya vazirligi: Oʻzbekiston Respublikasi Prezidenti Devonining Ishlar Boshqarmasiga inspeksiyani taʼminlash uchun respublika budjetidan Oʻzbekiston Respublikasi Prezidenti Devonining smeta va shtat jadvaliga muvofiq zarur mablagʻlar ajratsin; Qoraqalpogʻiston Respublikasi budjetiga va tegishli mahalliy budjetlarga Qoraqalpogʻiston Respublikasi, viloyatlar, tumanlar va shaharlar hokimliklarining nazorat inspeksiyalarini taʼminlash uchun zarur mablagʻlarni bersin. 4. Oʻzbekiston Respublikasi Prezidenti huzuridagi Davlat nazorat qoʻmitasi tugatilishi munosabati bilan uning balansidagi mol-mulk, asbob-uskuna, mebel va inventar: markaziy apparatdan — Oʻzbekiston Respublikasi Prezidenti Devonining Ishlar Boshqarmasi balansiga; Qoraqalpogʻiston Respublika davlat nazorati boshqarmasidan — Qoraqalpogʻiston Respublikasi Joʻqargʻi Kenesi balansiga; mahalliy organlardan — tegishli mahalliy hokimiyat organlari balansiga oʻtkazilsin. 5. Oʻzbekiston Respublikasi Prezidenti Devoni nazorat inspeksiyasi Qoraqalpogʻiston Respublikasi Joʻqargʻi Kenesi, respublika viloyatlari, shaharlari va tumanlari nazorat inspeksiyalarining tarkibini qayta tuzish va kadrlar bilan butlashga oid tashkiliy tadbirlar majmuini bir oy muddatda taʼminlasin. 6. Oʻzbekiston Respublikasi Vazirlar Mahkamasining 1992-yil 15-fevraldagi 65-son va 1993-yil 5 martdagi 125-son qarorlari oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Bosh vazirning oʻrinbosari –– Oʻzbekiston Respublikasining Moliya vaziri B.S. Hamidov va Oʻzbekiston Respublikasi Prezidenti apparati Nazorat inspeksiyasi zimmasiga yuklansin.
OʻZBEKISTON ShARTNOMALAR VA SAVDO BOʻYIChA DAVLAT-AKSIONERLIK UYuShMASI “OʻZShARTNOMASAVDO”NI TUGATISh HAMDA OʻZBEKISTON ULGURJI VA BIRJA SAVDOSI BOʻYIChA RESPUBLIKA AKSIONERLIK UYuShMASI — “OʻZULGURJIBIRJASAVDO”NI TAʼSIS ETISh TOʻGʻRISIDA
(decree, 2020-09-28)

Iqtisodiy islohotlarni chuqurlashtirish, tovar ishlab chiqaruvchilarning, isteʼmolchilar va tadbirkorlarning tovar resurslari bozorida erkin hamda teng huquqli tarzda ishtirok etishi uchun zarur tarmoqlar majmuini vujudga keltirish maqsadida: 1. Oʻzbekiston shartnomalar va savdo boʻyicha davlat-aksionerlik uyushmasi tugatilib, uyushmaning tarkibiy boʻlinmalari va obyektlari amaldagi qonunlarga muvofiq ochiq usuldagi aksionerlik jamiyatlariga aylantirilsin. 4. Oʻzbekiston Respublikasining Iqtisodiyot vazirligi zimmasiga quyidagi vazifalar yuklatilsin: eng muhim mahsulot turlari, xomashyo va materiallar ishlab chiqarish, ularga boʻlgan ehtiyoj va takliflarning balanslarini ishlab chiqish; xalq xoʻjaligini moddiy resurslar bilan taʼminlashning ustuvor yoʻnalishlarini, davlat ehtiyojlari uchun mahsulot yetkazib berishning eksport-import kvotalari va hajmlarining miqdorlarini aniqlab, soʻngra respublika Hukumatining koʻrib chiqishi uchun taqdim etish. 5. Oʻzbekiston Respublikasi Tashqi iqtisodiy aloqalar, investitsiyalar va savdo vazirligining zimmasiga: Iqtisodiyot vazirligi bilan birgalikda hukumatlararo savdo-iqtisodiy bitimlarning loyihalarini tuzishga oid ishlarni tashkil etish, hukumatlararo majburiyatlar boʻyicha mahsulot yetkazib berilishini tartibga solish va uni nazorat qilishni taʼminlash; 6. Oʻzbekiston Respublikasining Vazirlar Mahkamasi ushbu Farmonni bajarish yuzasidan 10 kun muddat ichida tegishli qaror qabul qilsin. 7. Oʻzbekiston Respublikasi Prezidentining “Oʻzbekiston shartnomalar va savdo boʻyicha davlat-aksionerlik uyushmasi (“Oʻzshartnomasavdo”)ni tashkil qilish toʻgʻrisida” 1992-yil 28-fevraldagi Farmoni oʻz kuchini yoʻqotgan deb topilsin.
1994 YILNING 1 MARTIDAN MEHNAT HAQI, PENSIYALAR VA STIPENDIYALARNING MIQDORLARINI OShIRISh TOʻGʻRISIDA
(decree, 2020-09-28)

1. Oʻzbekiston Respublikasining hududida 1994-yilning 1-martidan boshlab: ish haqi oʻrta hisobda 1,5 baravar oshirilsin va ish haqining eng oz miqdori oyiga 45.000 soʻm-kupon miqdorida; fuqarolarning soliq olinmaydigan daromadlarining eng past darajasi oyiga 45.000 soʻm-kupon miqdorida; hozir amalda boʻlgan barcha turdagi pensiyalarning miqdorlari 1,5 baravar oshirilib, mehnat pensiyasining eng oz miqdori oyiga 48. 675 soʻm-kupon qilib belgilansin. 2. Oliy oʻquv yurtlari talabalarining, texnikumlar va hunar-texnika bilim yurtlari oʻquvchilarining stipendiyalari oʻrta hisobda 2,3 baravar koʻpaytirilib, ayni vaqtda tushlik ovqatlarning har oylik pul kompensatsiyalari bekor qilinsin. 3. Vazirliklar va idoralar, Qoraqalpogʻiston Respublikasining Vazirlar Kengashi, viloyatlar va Toshkent shahar hokimlari, budjetdan pul bilan taʼminlanadigan tashkilotlar va muassasalar, Oʻzbekiston Respublikasining Ijtimoiy taʼminot vazirligi ushbu Farmonda belgilangan eng oz ish haqi miqdoridan kelib chiqqan holda mehnatga haq toʻlashning yagona tarif stavkasi razryadlariga muvofiq pensiyalar, stipendiyalarning va xodimlar mansab okladlarining miqdorlari oʻz vaqtida qaytadan hisoblab chiqilishini taʼminlasinlar. 4. Budjetdan pul bilan taʼminlanadigan muassasalar va tashkilotlar xodimlarining ish haqini, pensiyalar va stipendiyalarni oshirish bilan bogʻliq xarajatlar respublika davlat budjeti va Ijtimoiy sugʻurta jamgʻarmasi mablagʻlari hisobidan qoplansin. 5. Mulkchilik shakllaridan qatʼi nazar, xoʻjalik hisobidagi korxonalar va tashkilotlarga mazkur Farmonga muvofiq mehnat haqini daromad manbalari qidirib topilishiga qarab, daromad manbalari vaqtincha yetishmay qolgan taqdirda esa bank muassasalari aniq maqsad uchun beradigan kreditlar hisobidan oshirish tavsiya qilinsin. 6. Ushbu Farmonning bajarilishini nazorat qilish Oʻzbekiston Respublikasining Vazirlar Mahkamasiga yuklatilsin.